**Windows 8** je operativni sistem američke tvrtke Microsoft za uporabu na osobnim računalima, za kućna i poslovna stolna računala, prijenosnike, tablete i kućna multimedijalna računala *(eng. home theater PC)*. Dio je Windows NT obitelji operativnih sistema i nasljednik Windowsa 7. U stvarnosti ime Windows 8 se koristi za dva na prvi pogled vrlo slična operativna sistema koji su u stvarnosti potpuno nekompaktibilni. Jedan sistem je onaj klasični kompjuterski dok je drugi onaj imena Windows RT stvoren za tablete koji koriste ARM procesore.

Razvoj
------

Razvoj ovog operativnog sustava je počeo prije izdavanja njegovog prethodnika 2009. godine. Njegovo postojanje je prvi puta objavljeno u siječnju 2011. na sajmu potrošačke elektronike *(eng. Consumer Electronics Show)*. Tijekom razvojne i testne faze, Microsoft je izdao tri predrazvojne verzije sustava: Developer Preview *(13. rujna 2011.)*, Consumer Preview *(29. veljače 2012.)* i Release Preview *(31. svibnja 2012)*. Iz razvojne faze je izašao 1. kolovoza 2012.a s prodajom je počeo 30.10. 2012.

Windows 8 je baziran na dizajnerskom jeziku Metro i predstavljen s novim "Windows 8-style software", koji se može dobiti samo kroz sustav Windows Store. Windows 8 dolazi i sa novim početnim zaslonom, Internet Explorerom 10, nativnom podrškom za USB 3.0, novim antivirusnim programom Windows Defender, Windows To Go i podrškom za UEFI SecureBoot.

Dostupan je u četiri glavna izdanja: Windows 8, Windows 8 Pro, Windows 8 Enterprise i Windows RT. Prva tri imaju gotovo iste hardverske zahtijeve kao i Windows 7. Poslijednji je namijenjen pokretanju s tablet računalima s ARM arhitekturom i ima malo drugačije hardverske zahtijeve. Windows 8 Enterprise i Windows RT neće biti dostupni u slobodoj prodaji na optičkom disku; Windows RT će biti dostupan samo kao predinstaliran na tablete koji će biti u slobodnoj prodaji.

Hardverski zahtjevi
-------------------

Windows 8 za kompjutere ima identične zahtjeve prema snazi procesora i grafičke kartice kao i prethodnici Windows 7 i Windows Vista. Oni su:

Minimalni hardverski zahtjevi za Windows 8| Architecture | **Windows 8** (32-bit) | **Windows 8** (64-bit) |
| Procesor | 1 GHz  |
| Memorija | 1 GB | 2 GB |
| Grafička kartica | DirectX 9 podrška |
| Hard disk | 20 GB |

Kritike
-------

Nova verzija Windowsa za kompjutere je još prije puštanja u prodaju zbog revolucionarnih promena žestoko napadnuta od iskusnijih korisnika, stručnjaka i kompanija. Kao odgovor na bezbroj kritika Microsoft je pokušao smiriti situaciju obećanjima upućenim kompanijama  i drastičnim smanjivanjem cijene upgradea s starijih varijanti sistema (Windows XP, Vista,7) usmjerenim prema korisnicima tako da na primer upgrade s Windows XP na Windows 7 se plaća 199 američkih dolara, dok je onaj s Windows XP na Windows 8 samo 39.99 dolara. 

Osim tih kritika unutar samog Microsofta je došlo do potresa manje od 15 dana nakon puštanja u prodaju Windowsa 8 pošto je Steven Sinofsky predsjednik odjela za razvoj Windowsa dao ili dobio otkaz  iz razloga koji nisu objašnjeni.

Na marketinšku promociju Windowsa 8 Microsoft će potrošiti između 1.5 i 1.8 milijardi američkih dolara što je najskuplja marketinška kampanja za neki softver u historiji korporacije .

Povezano
--------

* Windows 7

Izvori
------

1. ↑  Vidi.hr - Windows 8 za developere (Pristupljeno 08.09.2012.)
2. ↑  Bug.hr - Windows 8 CP Arhivirano 2012-06-09 na Wayback Machine-u (Pristupljeno 08.09.2012.)
3. ↑  Windows 8 RP Arhivirano 2012-06-03 na Wayback Machine-u (Pristupljeno 08.09.2012.)
4. ↑  Bug.hr - Windows 8 RTM Arhivirano 2012-08-04 na Wayback Machine-u (Pristupljeno 08.09.2012.)
5. ↑  Bug.hr - Windows To Go Arhivirano 2012-07-16 na Wayback Machine-u (Pristupljeno 08.09.2012.)
6. ↑  „PAE/NX/SSE2 Support Requirement Guide for Windows 8". Pristupljeno 4 June 2012.
7. ↑  Windows 8 review: Yes, it's that bad
8. ↑  Microsoft reassures companies that Windows 8 won’t destroy their businesses
9. ↑  „Microsoft Reveals Windows 8 Upgrade Price". Arhivirano iz originala na datum 2012-08-10. Pristupljeno 2012-09-27.
10. ↑  Steven Sinofsky: Windows division head leaves Microsoft
11. ↑  „Bug.hr - Windows 8 - milijarda i pol dolara na reklame". Arhivirano iz originala na datum 2012-10-16. Pristupljeno 2012-11-16.

Vanjske veze
------------

***Windows 8*** na Wikimedijinoj ostavi

* Windows 8 službena stranica
* Minecraft creator attacks Microsoft's Windows 8 plan

| * p
* r
* u
Historija Microsoft Windowsa |
| --- |
| temeljeni na MS-DOS/9x-u | 1.0 • 2.0 • 3.0 • 3.1x • 95 • 98 • Me |
| temeljeni na NT-u | Rane verzije: NT 3.1 • NT 3.5 • NT 3.51 • NT 4.0 • 2000
Klijentske verzije: XP • Vista • 7 • 8 • 10

Serverske verzije: Server 2003 • FLP • Home Server • Server 2008 • Server 2012 • Server 2016 |
| temeljeni na CE-u | CE 2.0 • CE 3.0 • CE 4.0 • CE 5.0 • CE 6.0 • Mobile |
| ostali projekti | Neptune • Nashville • Cairo • OS/2 |